Բայց այստեղ` լեռնագոգերի մեջ, հուրհրոցներ փայլակեցին, և չարք, վհուկ ու փերիներ վեր թռան ճչոցներով, և չկար մեկը, որ խաղաղեր դրանց: Հանդարտ, բայց հաստատակամ մի շարժ էր ծավալվում բարձրավանդակի վրա, ինչից սպասումն ու անհամբերությունը իրար գծուծվել, հևասպառում էին: Այդ գայլերի արահետն էր բորբոքվել ոհմակի երթից, որ հետզհետե շենշում և հրայրքե կեծեր էր թավալում մթի մեջ… Ոհմակն արշավի էր ելել: